text: একেএম নুরুজ্জামান নয়ন (জন্ম:২০ জানুয়ারি ১৯৮০) হলেন বাংলাদেশের একজন সাবেক গোলকিপার।
  
  কর্মজীবন
  নয়ন ১৯৯৪ থেকে ২০০৮ সাল পর্যন্ত বাংলাদেশ ফুটবল প্রিমিয়ার লীগের শেখ রাসেল ক্রীড়া চক্র, শেখ জামাল ধানমন্ডি ক্লাব এবং ঢাকা লীগের ভিক্টোরিয়া স্পোর্টিং ক্লাবফকিরেরপুল ইয়ংমেন্স ক্লাবের মতো জাতীয় পর্যায়ের দলে গোলকিপার হিসেবে খেলেছিলেন। 
  অবসরের পরে ২০১১ সালে তিনি ইরান থেকে প্রশিক্ষকদের এএফসি এ লেভেল লাইসেন্স করেন। ২০১২ সালে তিনি বাংলাদেশ জাতীয় মহিলা ফুটবল দলের প্রশিক্ষক হিসেবে যোগদান করেন। পরবর্তী মৌসুমে তিনি ঢাকা আবাহনীর নারী দলের প্রধান প্রশিক্ষক হিসেবে কাজ করেন। ২০১৩–১৪ মৌসুমের জন্য ঢাকা মোহামেডানের প্রশিক্ষক হিসেবে যোগদান করেন। ২০১৩ ভুটান থেকে এএফসি 'বি' সার্টিফিকেট লাভ করেন। পরবর্তীতে ২০১৫–১৬ ও ২০১৮–১৯ মৌসুমে মুক্তিযোদ্ধা সংসদে ও ২০১৭–১৮ মৌসুমে চট্টগ্রাম আবাহনীে প্রশিক্ষন দেন। বর্তমানে তিনি বসুন্ধরা কিংসের গোলরক্ষক প্রশিক্ষক হিসেবে আছেন। মাঝখানে ২০১৫, ২০১৬ ও ২০১৮ সালে জাতীয় দলের সাথে যুক্ত ছিলেন।
  ২০১৬ সালে প্রথম বাংলাদেশি গোলকিপার কোচ হিসাবে নেপাল থেকে গোলকিপিং লেভেল ওয়ান সার্টিফিকেট করেন এবং ২০১৯ সালেও প্রথম বাংলাদেশি গোলরক্ষক কোচ হিসেবে অস্ট্রেলিয়া থেকে গোলকিপিং লেভেল টু কোর্স শেষ করেন।
  
  তথ্যসূত্র
  
  বিষয়শ্রেণী:বাংলাদেশী ফুটবলার
  বিষয়শ্রেণী:১৯৮০-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:ফুটবল গোলরক্ষক
title: নুরুজ্জামান নয়ন